1900

Foarfaale 
 23. Januoar: Ap'e Naite fon ju Stääd Ladysmith in ju britiske Kap-Kolonie in Suudafrikoa begint mäd aan Oungriep fon do Briten unner Charles Warren ju Slacht fon Spion Kop in dän Twäiden Buurenkriech.
 24. Januoar: In dän Twäide Buurenkriech roakje do suudafrikoanske Buuren in ju Slacht fon Spion Kop een Uurwinnenge uur do Briten.
 12. Februoar: Wladimir Iljitsch Uljanow, leeter bekoand wuden as Lenin, kumt ätter tjo Jiere uut ju sibiriske Ferbannenge tourääch.
 26. Februoar: Foar dät Unnerhuus rakt die britiske Kriechsminister bekoand, dät in dän Twäide Buurenkriech uk Wieuwljuude un Bäidene "tou hier Skuul" in Konsentratsjoonsleegere fäästheelden wäide. Do Ljuude kriege nit nouch tou ieten.
 2. Meerte: Do Briten besätte in dän Twäide Buurenkriech Ladysmith, ju träädgrootste Stääd fon dän Stoat Natal (Suudafrikoa)
 13. Meerte: Do Briten sluute in dän Twäide Buurenkriech ju Ärooberenge fon dän Oranjefräistoat (Suudafrikoa) ou.
 15. April: In Paris eepent ju Waarelduutstaalenge.
 28. Moai: Grootbritannien ferkloort ju Buurenrepublik Oranjefräistoat tou een Kolonie.
 14. Juni: Bokser-Apstound: Ienmarsk fon do "Boksere" in Peking.
 17. Juni: Bokser-Apstound: Troppen fon do Fereende Stoaten nieme do strateegisk betjuudende Taku-Fäästengen an ju Muude fon ju Äi Hai He ien.
 20. Juni: Die düütske Soande in Peking, Clemens von Ketteler, wäd in dän Bokser-Apstound fon aan Suldoat uut een mandsjuurisk Regiment ap ju Sträite doodskeeten.
 29. Juni: Fjauer Jiere ätter dän Dood fon Alfred Nobel wäd ju Nobel-Stiftenge gruunded, uum dän Nobelpries uuttoureeken.
 14. Juli: Do internasjonoale Troppen nieme in ju Tied fon dän Bokser-Apstound ju chinesiske Stääd Tianjin ien.
 27. Juli: Kaiser Wilhelm II. hoaldt in Bremerhoawen foar do juun dän Bokser-Apstound ätter Aast-Asien oukommandierde Troppen ju Hunnenrääde. Internasjonoale Protäste foulgje.
 29. Juli: Wladimir Iljitsch Uljanow (leeter "Lenin" naamd) lukt uut Ruslound uut un gungt uur Genf un München in een fieuwjierich Exil.
 15. August: Een Expeditsjoonscorps fon do wäästelke Machte, do juun dän Bokser-Apstound foargunge, nimt Peking ien.
 1. September: Grootbritannien moaket bekoand, dät dät Transvaal in Suudafrikoa in Besit nuumen häd.
 19. September: Die britiske Fäildmarsjall Frederick Sleigh Roberts ferkloort dät Eende fon dän Twäide Buurenkriech.
 23. September: Die düütske Fäildmarsjall Alfred Waldersee kricht dän Bupperbefääl uur do alliierde Troppen, do juun dän Bokser-Apstound foargunge.
 16. Oktober: Jangtse-Oukuumen twiske Grootbritannien un dät Düütske Riek.

 Stuurwen 
 25. August: Friedrich Nietzsche, oaintelk klassisken Philologe, man truch sien philosophiske Toachte bekoand wuden.

Kategorie:19. Jierhunnert